सामग्री: अब वक़्त बदल गया है. अब रेनाटा दूर तलक जाकर समंदर में गोते लगा लेती हैं. समंदर की तलहटी उन्हें अपनी ओर खींचती मालूम होती है.

वहां का मंज़र रेनाटा को सपनों सरीखा लगता है. एक नई दुनिया नज़र आती है. जो सुकून देने वाली है. दुनिया के शोर-शराबे से दूर ऐसी जगह, जहां वक़्त ठहरा हुआ है.

ऐसी ही एक जगह है, उत्तर अटलांटिक महासागर में. जहां पर सौ साल से भी ज़्यादा पहले विशाल जहाज़ टाइटैनिक डूबा था. 

रेनाटा बचपन से ही समंदर में गोता लगाकर टाइटैनिक के मलबे को देखने का ख़्वाब पाले हुए हैं. अगले साल उनका सपना पूरा होने वाला है.

जल्द ही टाइटैनिक नहीं रहेगा...

ये ऐसा सपना है जिसे जल्द पूरा न किया गया, तो ये हक़ीक़त नहीं बन पाएगा. 

असल में समुद्र के पानी के साथ जंग लड़ते हुए टाइटैनिक का मलबा बडी तेज़ी से गल रहा है. 

जानकार कहते हैं कि यही रफ़्तार रही तो अगले बीस सालों में टाइटैनिक का मलबा गल कर पूरी तरह से समंदर के पानी में विलीन हो जाएगा.

रेनाटा उन गिने-चुने क़िस्मत वाले लोगों में से हैं, जो 2005 के बाद टाइटैनिक का मलबा देखने वाले पहले इंसान होंगे. 

रेनाटा के साथ कुछ और लोग भी अटलांटिक की गहराई में उतरकर टाइटैनिक का मलबा देखेंगे. ये लोग शायद वो आख़िरी इंसान हों, जो ये मंज़र देख पाएं.

टाइटैनिक देखने के लिए करना होगा खर्च

ये एक कॉमर्शियल मिशन होगा. 

रेनाटा और दूसरे लोगों को टाइटैनिक को देखने के लिए मोटी रक़म ख़र्च करनी होगी. 

मगर इस दौरान वैज्ञानिक तजुर्बों को भी अंजाम दिया जाएगा. 

जो लोग समुद्र के भीतर टाइटैनिक का मलबा देखने जाएंगे, वो थ्री-डी मॉडल की मदद से टाइटैनिक की तस्वीर और पूरा मंज़र तैयार करेंगे. ताकि आने वाली पीढ़ियों के लिए इसका संरक्षण किया जा सके.

जब बर्फ के पहाड़ से टकराया टाइटैनिक

आरएमएस टाइटैनिक 14 अप्रैल 1912 को उत्तर अटलांटिक महासागर में एक हिमखंड से टकरा गया था. 

ये जहाज़ ब्रिटेन के साउथैम्पटन बंदरगाह से न्यूयॉर्क जा रहा था. 

हिमखंड से टकराने के बाद टाइटैनिक दो टुकड़ों में टूट गया था. 

वो हिमखंड जिससे टकराकर क्षतिग्रस्त हुआ टाइटैनिक

इसका मलबा 3.8 किलोमीटर की गहराई में समा गया था. जहां ये हादसा हुआ, वो कनाडा के न्यूफाउंडलैंड तट से क़रीब 600 किलोमीटर दूर है. 

इस हादसे में 1500 लोग मारे गए थे. भयंकर सर्द समंदर में अंधेरे से घिरा टाइटैनिक का मलबा क़रीब 70 साल तक अनछुआ ही पड़ा रहा था. 

इस दौरान...\nपिछली सामग्री को संक्षेप में निम्नानुसार किया जा सकता है:
मेक्सिको की रेनाटा रोहास को समंदर बचपन से ही बहुत दिलकश लगता था. बचपन में वो अपने पिता के साथ मेक्सिको में कोज़ुमेल तट के पास तैराकी किया करती थीं. उस वक़्त वो केवल पांच बरस की थीं. तब उन्हें समुद्र तट से ज़्यादा दूर जाने की इजाज़त नहीं थी.